Eskom implementeer ‘kragvermindering’Argieffoto (Foto: Unsplash) Eskom het Maandag aangekondig hy gaan daagliks vanaf 17:00 “kragvermindering” in sekere areas in Gauteng en Mpumalanga begin implementeer. Dit is nie duidelik wat presies die verskil tussen kragvermindering en beurtkrag is nie. Luidens ŉ verklaring wat Maandag uitgestuur is, gaan Eskom kragvermindering in Katlehong en Vosloorus in Gauteng tussen 17:00 en 22:00 en tussen 17:00 en 21:00 in die Nkangala-distrik in Mpumalanga implementeer. “Dit is om die toenemende druk wat op die kragnetwerk geplaas word weens onwettige kragverbindings, meters wat omseil word en vandalisme van elektrisiteitsinfrastruktuur te vermy,” lui die kragvoorsiener se verklaring. Eskom het Vrydag laas beurtkrag ingestel en het sedertdien nie kennis gegee van wanneer Suid-Afrikaners weer beurtkrag kan verwag nie. Eskom moedig verbruikers aan om hul elektriese toestelle af te skakel wanneer kragvermindering toegepas word. Intussen gaan Khayelitsha in die Wes-Kaap ook kragonderbrekings ervaar nadat ŉ Eskom-voertuig met klippe bestook en aan die brand gesteek is. “Eskom is tans besig om die situasie te ondersoek.” #EskomWesternCape has suspended operations in Khayelitsha, Cape Town with immediate effect after an Eskom vehicle was stoned and set alight. We will continue assessing the risk and provide an update when the situation has changed. pic.twitter.com/d6muxTWGr1 — Eskom Hld SOC Ltd (@Eskom_SA) July 20, 2020